**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

**Udfyldt af:**Navn, titel i klub/organisation og dato

Christine Pabst, bestyrelsesmedlem og en del af eliteudvalget, Aarhus Beachvolley Club (ABC). 4-11-2022.

**1.** **Klub/Organisation**: Aarhus Beachvolley Club (ABC)

# **2.** **Udviklingsstatus for talent- og elitearbejde:**

**2.1. Udvikling siden seneste SATE-analyse**

Der er sket mange ting det sidste halve år både i forhold til resultater indenfor beachvolley og på facilitetsområdet. Til DM fik Kristoffer Abell og Jacob Stein Brinck en bronzemedalje med hjem for herrene. To dage efter DM drog Kristoffer og Jacob til EM i München, som de kunne kvalificere sig til efter mange flotte resultater på Pro-touren. Det blev dog ikke til en medalje, men en stor historisk sejr at kvalificere et dansk herrehold til EM. På ungdomssiden havde Hjalmer Madsen sit helt store gennembrud nationalt og internationalt i år sammen med sin makker Andreas Brinck fra Copenhagen Beach. De kvalificerede sig til senior DM og spillede op med nogle af Danmarks bedste spillere. Derefter gjorde de rent bord til U17 DM med en guldmedalje, og ikke nok med det, snuppede de også en sølvmedalje til U18 EM.

Derudover er vi i år påbegyndt talentcentertræninger for ungdomsspillere i år som klubben huser for Volleyball Danmark som led i en talentudviklingsstrategi. Slutteligt har vi fået indendørsfaciliteter i form af airdome oktober 2022, som gør at vi nu kan træne hele året rundt og kan give vores elitespillere optimale træningsforudsætning.

**2.2. Beskrivelse af klubbens organisation og ledelse** (herunder formand og talent/elite ansvarlig)

ABC er en idrætsforening stiftet ved en generalforsamling i 1993. I bestyrelsen sidder 9 personer (samt 3 suppleanter), der vælges for 2 år ad gangen. Alle er frivillige. Vores formand hedder Mie Kjær Thomsen.

Bestyrelsen er inddelt i en række udvalg med forskellige ansvarsområder, herunder et eliteudvalg, børne- og ungeudvalg, trænerudvalg m. fl.. Den ansvarlige kontaktperson i eliteudvalget er Christine Pabst. Hun spiller selv i klubben, arbejder som fysioterapeut og er i gang med at specialisere sig indenfor for sportsfysioterapi. De øvrige medlemmer af eliteudvalget er Michelle Hemmingsen og Mads Steffens. Derudover har vi ansat en sportslig og administrativ ansvarligt *Lise Andersen,* som hjælper eliteudvalget med kommunikation mellem trænere og samarbejdspartnere samt koordinering af træninger og KC-træninger mm..

**2.3. Beskrivelse af økonomi/støttekoncept på talent- og eliteområdet:**

ABC er blevet godkendt som Elitecenter EC (samme som Kraftcenter) igen i år, men i denne omgang ville vores forbund gerne at vi blev til et niveau 1, da der var udsigt til indendørsfaciliteter. Med godkendelse følger 21000 kr, hvoraf 15000 skal bruges på elitearbejde herunder talentudvikling, resten skal gå til udvikling af vores to internationale spillere. Klubben har i den forbindelse forpligtet sig til at investere minimum 25.000 i elite-talentudvikling i denne sæson.

Den øgede træningsmængde, kraftcenter-træningerne medfører en større udgift for klubben end tidligere. 1/6 2022 modtog vi 35.000 kr fra ESAA. Det gjorde det derfor muligt for ABC at tilbyde vores eliteudøvere flere træningspas, hjælpepersonel og dygtige KC-trænere.

**2.4. Har klubben en daglig administration/sekretariat?** Nej

Vi har ansat en sportslig og administrativ ansvarlig, der varetager kommunikationen mellem trænere, bestyrelse og eksterne trænere og samarbejdspartnere.

**2.5. Har klubben formelle samarbejdsaftaler med andre klubber?**

Vi har et formelt samarbejde med Ikast KFUM om talentudvikling og KC-træninger. Derudover er vi igang med at etablere et formelt samarbejde med Kolding Beachvolley klub om talentudvikling og KC-træninger.

**2.6. Nationalt resultatniveau i klubben:**

|  |
| --- |
| **Mål 2022**NationaltDamesenior: placering i top 3 til DMHerresenior: 2 hold til DM, 1 guldmedalje og en top 6 placeringDU21 ligge top 3 til DM og HU21 ligge top 3 til DMDU18 og HU18 ligge top 3 til DMDU16 og HU16 kvalificere til DM DU14 og HU14 kvalificere til DM Internationalt Levere topresultater på worldtouren Kvalificere sig til EMHU18 hold til U18 EM i 2022 |

ABC fortsætter sin gode udvikling hvad resultater angår i 2022. De seneste 12 måneder har vores spillere vundet følgende i elitedivision; Damer; en 1. plads og otte 3. pladser. På herresiden har ABC vundet tre 1. pladser, fem 2. pladser og én 3. pladser i elitedivision og kvalificerede 2 hold til DM, hvoraf Kristoffer Abell og Jacob Brinck fik en 3. Plads og Hjalmer og Andreas fik en 7. Plads.

I ungdom vandt Hjalmer Madsen HU17 DM med sin makker Andreas og tog guld med hjem.

I 2023 forventer vi igen flotte resultater fra både ungdom og seniorrækkerne.

**2.7. Internationalt resultatniveau i klubben:**

Abell/Brinck ligger lige nu som nummer 39 på verdensranglisten. Deres målsætning er primært international, hvorfor de prioriterer kampe i Pro touren. De har i 2022 deltaget på pro-touren og lavet flotte resultater, hvorfor de kunne kvalificere sig til EM, hvilket var målet og dermed giver de også gode forudsætninger for at kvalificere sig til OL 2024.

**2.8. Resultatmålsætning for de kommende 2-3 år:**

Mål 2023

* Damesenior: placering i top 3 til DM
* Herresenior: 2 hold til DM, 1 guldmedalje og en top 6 placering
* DM DU21 ligge top 3
* DM HU18 ligge top 3
* Kvalificere HU 14-16 til DM, samt DU 14-16

Mål 2024

* Damesenior: placering i top 3 til DM
* Herresenior: placering i top 3 til DM
* DM DU21 ligge top 3
* DM HU20 ligge top 3
* Kvalificere HU 14-16-18 til DM, samt DU 14-16-18

**Internationale mål**

Abell/Brincks målsætning

2023

* Levere topresultater på worldtouren
* Kvalificere sig til OL

2024

* Deltage i OL

Ungdom

Hjalmer Madsen (ABC) og Andreas Brinck (CPH)

2023

* Kvalificere sig til ungdoms VM

2024

* Top 3 til ungdoms EM

# **3.** **Faciliteter:**

**3.1. Beskrivelse af klubbens primære træningsfaciliteter:**

ABC har 19 beachvolleybaner, og er Danmarks største beachvolley-anlæg. Banerne ligger i 8200, i cykelafstand fra midtbyen. Ved beachvolleybanerne er der et klubhus som benyttes til stævner, teoretiske oplæg mm. Derudover har vi tribuner til tilskuere, når vi afholder stævner.

I oktober 2022 har vi fået indendørsfaciliteter i form af en airdome – vi kalder den for *Beachdomen*. Her har vi 4 beachvolleybaner. Banerne kan tages ned, så strandhåndbold har mulighed for at leje sig ind på vores faciliteter.

**3.2. Har talent- og ungdomsudøvere tilstrækkelig prioriteret adgang til faciliteter?** ja

**3.3. Har eliteudøvere tilstrækkelig prioriteret adgang til faciliteter?** ja

**3.4. Er der generelt tilstrækkelig adgang til styrketræningsfaciliteter?**

Ja vi har adgang til styrketræningsfaciliteterne hos Team Danmark ved Ceres Arena til de spillere der har lyst. Derudover har spillerne mulighed for funktionel styrketræning ved vores udendørsfaciliteter.

**3.5. Udviklingsområder og planlagte handlinger på facilitetsområdet:**

Vi har lige fået en Beachdomen op at stå i oktober 2022, hvorfor vores fokus lige nu er at få finpudset indendørsarealet og gøre det hyggeligt. Derudover arbejder vi på at få nye net til klubben, der er nemme at justere i højden alt efter om det er til kids, dame, herre eller mix.

**4.** **Talent:**

**4.1. Klubbens talentudviklingspolitik:**

ABC er udnævnt som kraftcenter og samarbejder med forbundet - Volleyball Danmark om talentudvikling. Talentudviklingsstrategien læner sig op ad forbundets bl.a. via ATK. Vi har endnu ikke en formel talentudviklingspolitik beskrevet på vores hjemmeside. Danmarks Idrætsforbund og Team Danmarks fælles værdisæt for talentudvikling i dansk idræt, vil blive indarbejdet i den endelige talentudviklingspolitik.

I år har Volleyball Danmark iværksat TC-træninger, som et led i talentudvikling i Jylland og har i den forbindelse ansat en ungdomslandsholdstræner. Det er et nyt projekt, der er søsat og det giver ABC en unik mulighed for at være centrum i Vest for at udvikle og tiltrække unge beachvolley talenter. TC-træningerne har primært været i sommerhalvåret, da mange af ungdomsspillerne ikke har fastsat sig endeligt på enten beachvolley eller gulv volley.

 **4.2. Klubbens strategi til at rekruttere nye talenter:**

ABC arbejder ret systematisk med at rekruttere nye medlemmer, herunder børne- og ungdomsspillere. Som den eneste beachvolleyklub, indgår vi i et samarbejde med indendørsklubberne i Aarhus, som er initieret af forbundet. Vores strategi er at komme til en af de sidste indendørstræninger i de relevante klubber. Herefter inviteres spillerne til to-tre prøvetræninger i klubben.

Mange volleyballspillere holder pause om sommeren og spiller beachvolley. Det er vores opfattelse, at flere volleyballspillere ønsker at prioritere beachvolley året rundt.

Vi ønsker at samarbejde med indendørsklubberne omkring at udvikle vores unge talenter, der ikke har valgt retning indenfor volley endnu. Der er mange tekniske færdigheder, der går igen i begge sportsgrene, hvorfor vi i ABC er af den opfattelse at det sagtens kan lade sig gøre at spille begge dele.

I forbindelse med at vi er hovedsæde for TC-træning i Jylland, håber vi på at kunne tiltrække flere unge talenter fra andre Jyske klubber, der får øjnene op for ABC som klub. Vi samarbejder bl.a. med Ikast KFUM og Kolding beachvolley og ser at samarbejdet mellem klubberne kan styrkes endnu med et fast afsæt i TC-træning i ABC.

**4.3. Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

På børne- unge området er i foråret 2021 formuleret en strategi med udgangspunkt i aldersrelateret træning i volleyball - tilrettet beachvolley. Strategien beskriver progressionen for målgrupperne børnetræning, betweens og ungdomstræning i forhold til dannelsesmæssige mål, kropslige mål, tekniske færdigheder og taktisk forståelse. Endelig beskrives anbefalinger til fokuspunkter i træningen for de 3 målgrupper. Strategien gennemlæses af trænerne og de kommer løbende med inputs og prøver at få strategien implementeret i træningen.

**4.4. Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Ungdomsspillerne har som udgangspunkt 2 træningspas om ugen af 1,5 timers varighed. Talenterne tilbydes derudover at træne med i en trup vi kalder “Elitepotentiale”. Elitepotentiale holdet fungerer som en langsom indslusning til beachvolley på eliteniveau, hvor der både er erfarne seniorer og ungdomsspillere. Holdet er et springbræt til elite tour truppen og KC-træninger. Derudover har vi TC-træninger, som unge talenter i Jylland bliver tilbud at deltage i.

**4.5. Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Som nævnt ovenfor, bliver de største talenter tilbudt at træne med Elitepotentiale holdet. Holdet er et niveau under elite tour truppen. Når talenterne er klar, kan de komme med i elite tour truppen. Struktur for overgangen mellem talent og elite ser sådan ud:

Step 1: Ekstra træninger med elitepotentiale holdet

Step 2: Træning med elitepotentiale, med erfarne seniorer

Step 3: TC-træning med andre unge talentfulde spillere fra Danmark.

Step 4: Træning med elite tour truppen

Step 5: Deltage i KC træninger

Step 6: Træning med worldtour holdet (for herrer)

Vi har desuden en ugentlig liga-turnering i klubben hvor alle kan deltage. Liga-konceptet minder om DM-touren i sin struktur. I den kommende sæson implementeres, at unge talenter kan få talentspiller-status, når de spiller Liga. Det giver mulighed for at unge kan spille med erfarne elitespillere, som kan afskrive sig rangliste og seedningspoint, og dermed ikke bliver “straffet” for at spille med et talent, hvis resultatet bliver mindre godt som følge af, at man spiller med en ung talentspiller.

**4.6. Klubbens fokus på talenters udvikling af mentale-, sociale- og menneskelige kompetencer:**

I år og sidste år har klubben oplevet en væsentlig stigning af medlemmer i børne- og unge segmentet. Det har gjort det muligt at lave bæredygtige hold i alle aldersgrupper.

Det er vigtigt for os, at ramme en god balance mellem, at man som ung talent både spiller på et ungehold, med mindre gode spillere samt får muligheden for at spille med andre gode talenter. Det er med til at skabe en kultur hvor de unge talenter også tager ansvar for de mindre gode spillere, og det er noget vi italesætter. Det er vores opfattelse at det medvirker til at udvikle talenternes mentale-, sociale - og menneskelige kompetencer.

**4.7. Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf)ja

- Hvis ja, implementeres dette værdisæt i klubbens talentarbejde?

**4.8. Klubbens talent målsætninger og fokusområder for de kommende 2-3 år:**

Der skal udarbejdes en formel talentudviklings-politik og en formel strategi for rekruttering- og talentudvikling i ABC, hvor Team Danmark og DIF’s værdisæt for talentudvikling implementeres i strategien. Som det fremgår i elitepolitikken og i vores træningsstruktur er der allerede taget højde for talentudvikling i ABC, særligt med vores elitepotentiale hold, som er et springbræt til eliten.

Der skal videreudvikles på TC-trænings konceptet som er søsat sommeren 2022. Det har været med til at udvikle et par af vores spillere, men vi ser gerne at projektet bliver mere bæredygtigt og involverer flere af vores egne spillere eller flere fra Jylland for begge køn.

**5.** **Elite:**

**5.1. Klubbens elitepolitik:**

ABC har formuleret en elitepolitik, der kan findes på hjemmesiden d 5/5-2022.

Vi vil med den gerne fastlægge strategien for talentudvikling og målsætning for vores eliteudvøvere. Vi vil gerne skabe og vedligeholde elitespillere i klubben både på nationalt og internationalt niveau. Dette gennem at sikre den rette struktur, sikre gode træningsfaciliteter og trænere samt støtte dem i deres individuelle målsætninger. Den økonomiske støtte kommer fra klubben selv, Volleyball Danmark og fra ESAA.

**5.2. Beskrivelse af klubben træningsset-up for senior/elite** *Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

ABC har i år fem elitehold. Som noget nyt har vi et worldtour hold for herrer. Derudover har vi et elite-tour og en elite potentiale hold for både herrer og damer ligesom sidste år.

Worldtour holdet består primært af Kristoffer Abell og Jacob Stein Brinck. Derudover vil der være to andre spillere tilknyttet fra ABC, hvor den ene er ungdomsspiller og de sidste to er talentfulde spillere fra Aalborg, som har mod på at drage til Aarhus. Truppen har 5 træningspas om ugen af 1,5 times varighed. Derudover er der styrketræning styret af personlig træner. Når Kristoffer og Jacob deltager på worldtouren trækkes to spillere fra elite tour op på holdet som et led i talentudvikling.

*Elite tour holdet* består af seks spillere som er udtaget af trænerteamet. Elitetruppen træner 3 gange om ugen og der er krav om styrketræning. Træningspassene varer 1,5 - 2 timer. Elitespillerne har en fællestræning på tværs af køn 1 gang om ugen.

Dertil kommer, at der for elitespillerne er kraftcentertræninger hver 3. uge, hvor spillere fra andre dele af landet bliver inviteret med til træning med vores elitespillere.

*Elite-potentiale holdet* træner 2 gange ugentligt. I tilfælde af afbud i elite tour, tilbydes en elite-potentiale-spiller en plads til træningen.

**5.3. Klubbens målsætninger for eliteafdelingen i de kommende 2-3 år:**

* Vi vil gerne satse større på en fast træner der er tilknyttet, worldtour hold, elitehold og ungdomshold som et fast bindeled, der kan følge vores spillere i vinter- og sommersæson. Vi har dygtige spillere på nationalt og internationalt niveau og vi har nu optimale træningsfaciliteter. Nu mangler vi bare en dygtig træner og en bæredygtig træningsstruktur for det optimale elite setup.
* Vi har et bredt niveau blandt vores elitespillere og dermed forskellige målsætninger. Vi vil gerne give dem alle mulighed for, at være de bedste der hvor de er. Vi har derfor en målsætning om at give de bedste betingelser til vores elitespillere så de kan udvikle deres færdigheder og præstere godt både internationalt og nationalt.
* Vi arbejder fortsat på at være centrum for elitearbejde i Jylland. Vi har fået etableret et samarbejde med Ikast KFUM omkring talentudvikling og ønsker at samarbejde med flere klubber i Jylland særligt på ungeområdet. I takt med at vi har fået gang i TC-træning er vi goft på vej.

**6.** **Trænerressourcer og talentmanagement:**

**6.1. Ledelsesansvarlige for trænere og talentudvikling:**

Eliteudvalget i bestyrelsen har ansvaret for trænerne til elite trupperne. I samarbejde med børne-ungeudvalget har eliteudvalget ansvaret for talentudvikling.

**6.2. Strategi for trænerudvikling/træneruddannelse**

Der findes endnu ikke en certificeret træneruddannelse for beachvolley trænere, men Volleyball Danmark er bevidste om, at det er en mangel. Det er derfor op til de enkelte klubber at sikre, at trænerne “uddannes” og udvikler sig. ABC har en strategi for trænerudvikling. Vi afholder årligt trænerkurser i april/maj, hvor vi inviterer dygtige trænere fra Odense Beachvolley klub. I forbindelse med at vi har fået indendørsfaciliteter har vi i år haft flere møder med Wesley Pinheiro omkring trænings setup og hvordan man får implementeret et bæredygtigt setup i en klub, der både har bredde og elite. Wesley kommer tilbage til klubben midt november 2022 og afholder trænerworkshops og følger vores trænere.

**6.3. Navne på trænere og et kort formuleret erfarings- og uddannelsesmæssigt CV:**

I takt med at vi får indendørsfaciliteter, er vi på jagt efter en mere permanent træner til alle vores elitehold frem mod efteråret. Vi er i dialog med flere udenlandske trænere, som er positivt stemt.

Trænerteam

*Michelle Hemmingsen*

Har tidligere spillet beachvolley på højeste plan i Danmark og er nu træner for elitedamer.

*Nick Rydal*

Har tidligere været international beachvolleyspiller og er nu flyttet til Danmark og er træner for både elite herre og dame.

*Casper Bjerg*

Har tidligere spillet beachvolley på højeste plan i Danmark og er nu træner for elite herre.

Kraftcentertræner

*Martin Guldberg*

Har været træner i beachvolley i mange år og står for talentudvikling i Kolding Beachvolley Klub.

*Wesley Pinheiro*

Professionel beachvolley træner fra Brasilien, der har været træner de sidste 22 år. Han har bl.a. været træner for nogle Brasiliens bedste hold og har været med til OL som træner. Derudover er han en stor sparring for os i forhold til træner og elitestruktur.

*Mischa Ubatzka*

Tidligere professionel beachvolleyspiller og er nu professionel træner i Hamborg.

Fysioterapeut

*Marie Harbo Kristoffersen*

Har været fysioterapeut i 15 år og har kurser indenfor Mulligan og idrætsfysioterapi.

Fysisk træner

*Simon Søndergaard*

Simon har en kandidat i idræt med speciale indenfor fysisk træning. Han har det seneste år været fysisk træner for unge eliteudøvere fra Højbjerg Badminton. Simon har selv spillet volleyball på eliteplan i ASV.

**6.4. Er klubbens aflønning af talent- og elitetrænere prioriteret?**

Ja forskellige timesats efter erfaring.

**6.5. Øvrige relevante informationer vedrørende træner set-up:**

# **7.** **Samarbejdsaftaler:**

**ESAA**

**7.1. Har sportsgrenen et formaliseret ESAA samarbejde?** nej

**7.2. Har klubben et formaliseret ESAA samarbejde?** nej

- Hvis ja, er der sammenhæng mellem ESAA træningen og klubtræningen

(kort beskrivelse)?

- Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? Ja

- Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år? ja

**DIF/Team Danmark**

**7.3. Har sportsgrenen en placering i Team Danmarks støttekoncept**: nej

**7.4. Fungerer klubben som elite- eller kraftcenter under specialforbundet (med støtte fra Team Danmark)?:**

 nej

**7.5. Fungerer klubben som forbundsgodkendt kraftcenter (uden støtte fra Team Danmark)?:** ja

- Hvis ja, beskrives klubbens rolle i forbundet:

Vi fungerer for første gang i år som nationalt kraftcenter i samarbejde med Volleyball Danmark.

# **Uddannelse**

**7.6. Beskrivelse af klubbens eventuelle samarbejde med uddannelsesinstitutioner (udover ESAA):**

ABC har ikke noget formelt samarbejde med uddannelsesinstitutioner.

**8.** **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

- Medicinsk, mentalt, kost, testning, fysisk træningsvejledning etc.

Til de talenter som ønsker og hvor det giver mening, får de mulighed for styrketræning vejledt af fysisk træner som er tilknyttet elitetruppen. Hvis der opstår skader foregår genoptræning ved atletens egen fysioterapeut og der forventes at der laves klartest her.

**8.2 Beskrivelse af supportfunktioner klubben har til rådighed til at supportere elite:**

- Medicinsk, mentalt, kost, testning, fysisk træningsvejledning etc.

World Tour holdet har tilknyttet en fysisk træner, som hjælper med periodisering og styrketræning. Derudover har de mulighed for at tilgå fysioterapi. Elite tour truppene får vejledning i styrketræning af fysisk træner som består af et træningsprogram. Genoptræning efter skade foregår hos elite udøverens egen fysioterapeut og der forventes at klartest laves her.

**8.3 Har de bedste talenter adgang til Team Danmarks support funktioner?** nej

**8.4 Har de bedste seniorer adgang til Team Danmarks support funktioner?** nej

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  ja

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** nej

- Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? nej

**8.8 Er der i klubben kendskab til Team Danmark og DIFs hjælpefunktioner i forbindelse med spiseforstyrrelser?** nej

- Har trænerne i klubben den nødvendige viden om spiseforstyrrelser til

at ”spotte” og hjælpe udøvere med spiseforstyrrelser videre til disse

hjælpefunktioner? nej

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** nej

**8.10 Har klubben en politik på området vedr. krænkende handlinger, der indeholder retningslinjer for forebyggelse og håndtering af krænkende handlinger blandt klubben udøvere?** nej

Vi arbejder fortsat på den. Vi følger DGI’s forslag til retningslinjer.

**8.11 Udviklingsområder og planlagte handlinger på supportfunktionsområdet:**

Klik her for at angive tekst.

# **9.** **Andre forhold**

Klik her for at angive tekst.